Štefan Tóth

Štefan Tóth (* 30. apríl 1923, Dolná Strehová† 10. október 1962, Sokolnice, Česko) bol slovenský tanečník, choreograf, tanečný pedagóg, etnochoreológ.

Životopis 
Medzi rokmi 19381944 absolvoval Jászberényi Magyar Királyi Állami Líceum és Tanítóképző (Maďarské kráľovské štátne lýceum a pedagogický ústav v Jászberényi). V roku 1945 nastúpil na Štátne konzervatórium v Prahe, kde štúdium na tanečnom odbore ukončil v roku 1949. Patril medzi zakladateľov SĽUK-u a bol choreografom prvého programu súboru (Veselica, Zbojnícky tanec, Tance drevorubačov). V období rokov 19491951 pôsobil ako sólista, tanečník v Divadle Zdeňka Nejedlého v Ústí nad Labem, kde stvárnil postavy Sultána a Džina v balete Šeherezáda, Mnícha v Kramářských písních a ďalšie postavy v baletoch Špalíček, Maškaráda, Španielske capricco. Ako sólista sa predstavil v Hre o sv. Janu Nepomuckém a Don Juan. Od 1951 do 1955 pracoval ako vedúci tanca a tanečný pedagóg ľudového tanca v SĽUK-u. Od 1955 nastúpil na Ústav hudobnej vedy Slovenskej akadémie vied v Bratislave, kde do roku 1962 pracoval ako etnochoreológ. Bol zakladateľom a vedúcim (19511955, 19591962) Katedry tanečnej tvorby Hudobno-tanečnej fakulty Vysokej školy múzických umení, kde vyučoval ľudový tanec a kinetografiu. Vypracoval základy teórie a metodiky slovenského ľudového tanca a bol autorom tanečného písma. Predčasne zahynul pri leteckom nešťastí.

Publikácie 
 TÓTH, Š. 1952. Tanečné písmo. Bratislava: Nakladateľstvo Slovenskej akadémie vied a umení, 1952. 45 s.
 TÓTH, Š. 1955. Tanečné umenie v SĽUK-u. In: PAULA, A. – VOPATA, F. 1955. SĽUK vo fotografii Alexandra Paula a Františka Vopata. Bratislava : Slovenské vydavateľstvo krásnej literatúry, 1955. 168 s.
 TÓTH, Š. 1961. Dve tanečné písma (Porovnávacia štúdia). In Hudobnovedné štúdie V, 1961. s. 93-130.
 TÓTH. Š. 1956. Technická príprava ľudového tanečníka. In Ľudová tvorivosť 1956. roč. VI. č. 7. s. 327-328.
 TÓTH, Š. 1956. Technika slovenského ľudového tanca. In Ľudová tvorivosť 1956. roč. VI. č. 8-9. 486-487.
 TÓTH, Š. 1956. Technika slovenského ľudového tanca. In Ľudová tvorivosť 1956. roč. VI. č. 11. s. 543-544.
 TÓTH, Š. 1956. Technika slovenského ľudového tanca. In Ľudová tvorivosť 1956. roč. VI. č. 12. s. 592-594.
 TÓTH, Š. 1958. Základné typy slovenských ľudových tancov. Bratislava 1958.
 TÓTH, Š. 1959. Pohybové skupiny slovenského ľudového tanca. In Hudobnovedné štúdie 3. 1959. s.43-118. + obrazová príloha.
 TÓTH, Š. – ONDREJKA, K. 1963. Hajdúch. In Hudba, spev, tanec. 1963. roč. č. 3.
 TÓTH, Š. – ONDREJKA, K. – ELSCHEK, O. 1960. Bašistovská. In NP 10. 1960. s. 107-109.
 TÓTH, Š. – ONDREJKA, K. – ELSCHEK, O. 1960. Odzemok. In NP. 10. 1960. s. 149-151.
 TÓTH, Š. 1967. A szlovák néptáncok alaptípusai. In Tánctudományi tanulmányok 1965-66. Budapest: A Magyar táncművészek szövetsége tudományos tagozata, 1967. 197-207 s.
 TÓTH, Š. – ONDREJKA, K. 1968. Ľudový tanec. In Československá vlastiveda III. 1968. s-692-700.

Nekrológ 
 ONDREJKA, K.: 1963. Štefan Tóth. In Slovenský národopis. r. XI .č. 1. 1963. Bratislava : Vydavateľstvo Slovenskej akadémie vied. s. 3-4.

Referencie 

Slovenskí tanečníci
Slovenskí choreografi
Slovenskí pedagógovia
Pracovníci Slovenskej akadémie vied
Vyučujúci na Hudobnej a tanečnej fakulte Vysokej školy múzických umení v Bratislave
SĽUK
Obete leteckých katastrof
Osobnosti z Dolnej Strehovej